

**Vabilo k USTVARJANJU v šol. l. 2018/2019**

****

**SNEMIMO ROZA-MODRA OČALA: Ustvarjajmo družbo enakih možnosti in priložnosti za dekleta in fante**

**Glavna tema letošnjega natečaja je povezana s 5. ciljem trajnostnega razvoja – Enakost spolov. Spodbuja nas k ustvarjanju družbe enakih možnosti in priložnosti tako za dekleta kot fante.**

Pojem enake možnosti pomeni, da imajo ženske in moški možnost svobodne izbire izobrazbe, poklica, kariere, interesov. Enake možnosti pomenijo tudi, da lahko ženske in moški po svoji volji sodelujejo v gospodarskem, političnem, družbenem in kulturnem življenju.

**S sodelovanjem na natečaju boste učenci pomagali pri odpravljanju spolnih stereotipov,** ki predstavljajo posplošeno in poenostavljeno dojemanje žensk in moških ter njihovih družbenih vlog. Že v zgodnjem otroštvu slišimo: »Avtomobilčki so za dečke, punčke za deklice.«, »Modra jopica je za fante, rozasta za punce.«, pozneje še »Ženske so slabe voznice.«, »Moški je rojen kot vodja.« … Stereotipi so lahko nevarni, prerastejo v predsodke in diskriminacijo ali nasilje nad neko skupino.

Družba naše prihodnosti naj živi po načelu enakosti med spoloma, za kar pa se moramo povsod truditi vsi.

**Več o natečaju si lahko preberete na spletnem naslovu:**

<http://www.zpms.si/programi-in-projekti/evropa-v-soli/>

Tudi branje slikanice Rozagroza in Plavalava vas bo navdušilo k razmišljanju:

[www.mddsz.gov.si/fileadmin/mddsz.gov.si/pageuploads/dokumenti\_\_pdf/enake\_moznosti/AktivniVsiRozagrozaPlavalava.pdf](http://www.mddsz.gov.si/fileadmin/mddsz.gov.si/pageuploads/dokumenti__pdf/enake_moznosti/AktivniVsiRozagrozaPlavalava.pdf)

**Učenci lahko sodelujete na literarnem, likovnem, fotografskem ali video natečaju.**

**Pri ustvarjanju, pri katerem vas bodo spodbujali vaši mentorji, vam želim veliko izvirnih idej.**

Za EVŠ Marinka Cerinšek